CELEX: 62012CA0083
Language: mt
Date: 2012-04-10 00:00:00
Title: Kawża C-83/12 PPU: Sentenza tal-Qorti tal-Ġustizzja (It-Tieni Awla) tal- 10 ta’ April 2012 (talba għal deċiżjoni preliminari mill-Bundesgerichtshof — Il-Ġermanja) — proċeduri kriminali kontra Minh Khoa Vo (Żona ta’ libertà, sigurtà u ġustizzja — Regolament (KE) Nru 810/2009 — Kodiċi Komunitarju dwar il-viżi — Artikoli 21 u 34 — Leġiżlazzjoni nazzjonali — Introduzzjoni illegali ta’ ċittadini ta’ pajjiżi terzi fit-territorju ta’ Stat Membru — Viżi miksuba b’qerq — Sanzjoni kriminali tat-traffikant)

16.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 174/14
            
         Sentenza tal-Qorti tal-Ġustizzja (It-Tieni Awla) tal-10 ta’ April 2012 (talba għal deċiżjoni preliminari mill-Bundesgerichtshof — Il-Ġermanja) — proċeduri kriminali kontra Minh Khoa Vo
   (Kawża C-83/12 PPU) (1)
   
   (Żona ta’ libertà, sigurtà u ġustizzja - Regolament (KE) Nru 810/2009 - Kodiċi Komunitarju dwar il-viżi - Artikoli 21 u 34 - Leġiżlazzjoni nazzjonali - Introduzzjoni illegali ta’ ċittadini ta’ pajjiżi terzi fit-territorju ta’ Stat Membru - Viżi miksuba b’qerq - Sanzjoni kriminali tat-traffikant)
   2012/C 174/20
   Lingwa tal-kawża: il-Ġermaniż
   
      Qorti tar-rinviju
   
   Bundesgerichtshof
   
      Parti fil-proċedura kriminali prinċipali
   
   Minh Khoa Vo
   
      Suġġett
   
   Talba għal deċiżjoni preliminari — Bundesgerichtshof — Interpretazzjoni tal-Artikoli 21 u 34 tar-Regolament (KE) Nru 810/2009 tal-Parlament Ewropew u tal-Kunsill, tat-13 ta’ Lulju 2009, li jistabbilixxi Kodiċi Komunitarju dwar il-Viżi (ĠU L 243, p. 1) — Leġiżlazzjoni nazzjonali li tissanzjona kriminalment lit-traffikant li daħħal persuni ta’ nazzjonalità barranija illegalment fit-territorju nazzjonali — Applikabbiltà ta’ sanzjonijiet fil-każ ta’ persuni ta’ nazzjonalità barranija li jkollhom viża miksuba b’qerq mingħand awtorità kompetenti ta’ Stat Membru ieħor, li madankollu ma tkunx għadha ġiet annullata skont dan ir-regolament
   
      Dispożittiv
   
   L-Artikoli 21 u 34 tar-Regolament (KE) Nru 810/2009 tal-Parlament Ewropew u tal-Kunsill, tat-13 ta’ Lulju 2009, li jistabbilixxi Kodiċi Komunitarju dwar il-Viżi (Kodiċi dwar il-Viżi) għandhom jiġu interpretati fis-sens li ma jipprekludux li dispożizzjonijiet nazzjonali jrendu l-għajnuna għall-immigrazzjoni illegali suġġetta għal sanzjonijiet kriminali f’każijiet fejn il-persuni li jkunu daħlu, ċittadini ta’ pajjiż terz, ikollhom viża li jkunu kisbu b’qerq, billi jkunu tqarrqu bl-awtoritajiet kompetenti tal-Istat Membru ta’ ħruġ fir-rigward tal-veru għan tal-vjaġġ tagħhom, mingħajr ma din il-viża tkun ġiet preċedentement annullata.
   
      (1)  ĠU C 126, 28.04.2012